**Výzva na predloženie ponuky k zákazke – Autobusová preprava osôb**

**v  súlade s ustanovením § 117 v nadväznosti na § 5 ods. 3 písm. e) zákona č. 343/2015 Z. z. o verejnom obstarávaní a o zmene a doplnení niektorých zákonov**

1. Identifikácia verejného obstarávateľa

**Druh zákazky:** Služba- nepravidelná autobusová preprava osôb na podujatia MHKM Skalica, n.o.

**Verejný obstarávateľ:**

Úradný názov: Mestský hokejový klub mládeže Skalica, n.o.

IČO: 45 74 61 09

Poštová adresa: Námestie slobody 145/10

PSČ: 909 01

Mesto/obec: Skalica

Štát: Slovenská republika

Kontaktné miesto: Mestský úrad v Skalici, číslo dverí 243

Kontaktná osoba: Peter Kazinota

Telefón: 034 – 6903 243

E-mail: riaditel@mhkmskalica.sk

Adresa hlavnej stránky verejného obstarávateľa (URL): http://www.mhkmskalica.sk

Ďalšie informácie možno získať na: už uvedenej adrese a kontaktnom mieste.

Ponuky budú doručené na: už uvedenú adresu a kontaktné miesto.

**1. Názov zákazky:** Nepravidelná autobusová preprava osôb pre MHKM Skalica, n.o.

**2. Druh zákazky a miesto uskutočňovania stavebných prác, dodania tovarov alebo poskytovania služieb:**

 Zákazka s nízkou hodnotou na poskytnutie služieb zadávaná podľa § 117 v nadväznosti na § 5 ods. 3 písm. e) č. 343/2015 Z. z. o o verejnom obstarávaní a o zmene a doplnení niektorých zákonov v znení neskorších predpisov.

Miesto poskytnutia služby:

východiskový bod: Zimný štadión Skalica , Dr. Clementisa 1150/50, 909 01 Skalica.

cieľové miesta: územie SR a ČR

**3. Stručný opis zákazky:**

Verejný obstarávateľ vyhlasuje zákazku, predmetom ktorej je zabezpečenie nepravidelnej autobusovej prepravy osôb pre účely podujatí pre detí a mládež združených v n.o. Mestský hokejový klub mládeže Skalica, n.o. v dvoch variantoch

*A. variant*

– nepravidelná autobusová doprava pre juniorov a dorast MHKM, n.o.,

- ojedinele v jeden termín prepravy sa budú požadovať aj tri autobusy,

- doprava po území SR, v mesiaci august 2017 i po území ČR,

- minimálne 50 miestny, bezpečnostné pásy, ABS, klimatizácia, toaleta, televízia,

 chladnička, teplé nápoje, zásuvka na dobíjanie mobilných telefónov,

- odpočinková zóna pre vodiča – lôžko,

 - objem batožinového priestoru väčší ako 9,1 m3

 - autobus nie starší ako 12 rokov,

 - nutnosť označenia autobusov logami MHKM, n.o. dodaných obstarávateľom.

 *B. variant*

– nepravidelná autobusová doprava pre kadetov, starších žiakov, mladších žiakov, a

 prípravku MHKM, n.o.,

- ojedinele v jeden termín prepravy sa budú požadovať i tri autobusy,

- doprava po území západnej časti Slovenska,

- minimálne 40 miestny, bezpečnostné pásy, ABS, klimatizácia, toaleta, televízia,

 chladnička, teplé nápoje, zásuvka na dobíjanie mobilných telefónov,

- odpočinková zóna pre vodiča – lôžko,

 - objem batožinového priestoru väčší ako 9,1 m3

 - autobus nie starší ako 12 rokov,

 - nutnosť označenia autobusov logami MHKM, n.o. dodaných obstarávateľom.

Spoločné požiadavky pre variantu A a B:

- verejný obstarávateľ predloží objednávku úspešnému uchádzačovi, s ktorým uzavrie rámcovú zmluvu najneskôr 2 týždne pred termínom prepravy osôb na podujatie,

- v ojedinelých prípadoch (nepresiahnu 5 % z celkového množstva najazdených km) verejný obstarávateľ má právo vystaviť objednávku úspešnému uchádzačovi na prepravu osôb najneskôr tri kalendárne dni pred plánovaným odjazdom,

- akceptovať zmeny termínu jazdy oznámenej 48 hodín pred novým termínom,

- akceptovať odvoz viac ako jednej vekovej kategórie na podujatie,

- akceptovať zdržanie autobusu z dôvodu posunutia začiatku podujatia,

- akceptovať, v prípade požiadavky jednotlivých vekových kategórií o nocľah, pristavenie autobusu aj na ďalší deň,

- akceptuje zmenu trasy do 50 km bez nároku premietnuť do ceny ,

-  prípade poruchy autobusu zabezpečiť náhradný autobus.

Uchádzač musí predložiť ponuku na celý predmet zákazky v požadovanom rozsahu, obsahu a kvalite a za podmienok uvedených v tejto výzve. S úspešným uchádzačom verejný obstarávateľ uzatvorí rámcovú zmluvu na poskytovanie služieb nepravidelnej autobusovej dopravy na obdobie 12 mesiacov.

Uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku na zabezpečovanie služieb nepravidelnej autobusovej dopravy pre MHKM Skalica, n.o.

**4. Predpokladaná hodnota zákazky bez DPH:**

 Predpokladaná hodnota: **34 882,19 €**

 Predpokladaný počet km: **32 459 km**

 V prípade, ak ponuková cena uchádzača bez DPH bude vyššia ako predpokladaná hodnota zákazky určená verejným obstarávateľom bez DPH, môže verejný obstarávateľ považovať takúto ponuku za neprijateľnú a má právo neprijať ju.

**5. Trvanie zmluvy alebo lehota dodania**

 Miesto dodania predmetu zákazky: východiskové miesto je Zimný štadión v Skalici, Dr. Clementisa 50, 909 01 Skalica. Cieľové miesto: územie SR, ČR.

 Výsledkom verejného obstarávania je uzatvorenie rámcovej zmluvy na poskytovanie služieb nepravidelnej autobusovej dopravy na obdobie 12 mesiacov. Verejný obstarávateľ vystavuje v súlade s ustanoveniami Rámcovej zmluvy na poskytovanie služieb nepravidelnej autobusovej dopravy vystavuje objednávky na jednotlivé cesty.

**6.Podmienky účasti, obsah ponuky**

6.1. Uchádzač predloží v ponuke doklad o tom, že je oprávnený poskytovať službu vo vzťahu k predmetu zákazky, na ktorú predkladá uchádzač ponuku, t.j. Uchádzač musí mať v predmete podnikania uvedené poskytovanie vnútroštátnej nepravidelnej autobusovej prepravy a medzinárodnej prepravy osôb.

6.2 **Súčasťou ponuky uchádzača teda musí byť:**

1. návrh na plnenie kritérií – príloha č. 1 výzvy na predkladanie ponúk – Rámcová zmluva č. 1/2017 na poskytnutie služieb pre „Zabezpečenie nepravidelnej autobusovej prepravy osôb na podujatia MHKM Skalica n.o.“
2. kontaktný formulár uchádzača – príloha č. 2 výzvy na predkladanie ponúk
3. aktuálny doklad o tom, že uchádzač je oprávnený poskytovať službu vo vzťahu k predmetu zákazky, na ktorú predkladá uchádzač ponuku (fotokópia),
4. aktuálny doklad – Licenciu ES pre medzinárodnú osobnú dopravu pre autokary a autobusy pre cudziu potrebu (iný alternatívny doklad) - fotokópia

V prípade, ak by uchádzač nepredložil doklad o tom, že uchádzač je oprávnený poskytovať službu vo vzťahu k predmetu zákazky, na ktorú predkladá uchádzač ponuku (fotokópia) a Licenciu ES pre medzinárodnú osobnú dopravu pre autokary a autobusy pre cudziu potrebu (iný alternatívny doklad) - fotokópia, bude zo zákazky vylúčený.

Celá ponuka, tiež doklady a dokumenty v nej predložené musia byť vyhotovené v slovenskom jazyku alebo českom jazyku. Ak ponuku predkladá uchádzač so sídlom mimo územia Slovenskej republiky, musí predložiť doklady, ktorými preukazuje splnenie podmienok účasti vo verejnom obstarávaní v pôvodnom jazyku a súčasne musia byť doložené prekladom do slovenského jazyka, okrem dokladov v českom jazyku. V prípade zistenia rozdielov v obsahu predložených dokladov je rozhodujúci preklad v slovenskom jazyku.

**7. Kritériá na vyhodnotenie ponúk -** Najnižšia celková cena za dodanie predmetu zákazky v EUR bez DPH.

Verejný obstarávateľ vyberie spomedzi predložených ponúk ako úspešnú tú ponuku, ktorá splní podmienky určené verejným obstarávateľom a bude mať najnižšiu cenu za celý predmet obstarávania. To znamená, že jediným kritériom na vyhodnotenie ponúk je najnižšia cena bez DPH za predmet obstarávania.

Uchádzačom navrhovaná zmluvná cena musí byť vyjadrená v EUR bez DPH určená na dve desatinné miesta podľa zákona č. 18/1996 Z. z. o cenách v znení neskorších predpisov špecifikovaná ako maximálna a musí zahŕňať všetky náklady spojené s predmetom zákazky, vrátane dodania na miesto určené verejným obstarávateľom.

Uchádzač navrhovanú zmluvnú cenu uvedie v zložení:

- sadzba prepravy za km v SR ( bez DPH ) : ........ € /km

- sadzba prepravy za km v SR ( s DPH ): ......... € / km

- sadzba prepravy za km mimo územia SR ( bez DPH):....... € / km

- sadzba prepravy za km mimo územia SR ( s DPH):........ / km

Ak uchádzač nie je platca DPH, uvedie celkovú cenu za dodanie predmetu zákazky v EUR s DPH. Na skutočnosť, že nie je platcom DPH uvedie uchádzač v prílohe č. 2.

Do fakturácie nad rámec objednávky na prepravu osôb môže úspešný uchádzač zahrnúť cenu za karty, známky, poplatky, ktoré je nutné uhradiť súvisiace s cestou v zahraničí, vrátane druhého vodiča a nocľažného pre vodičov.

**8. Lehota na predkladanie ponúk uplynie: 31.07.2017 o 12:00 hod.**

Zmluvu v štyroch vyhotoveniach, vrátane kontaktného formuláru, doklad o tom, že uchádzač je oprávnený dodávať službu vo vzťahu k predmetu zákazky a doklad – licenciu ES pre medzinárodnú osobnú prepravu v súlade s ustanoveniami tejto výzvy, na ktorú uchádzač predkladá ponuku a bude vyhotovená v súlade s týmito podmienkami – výzvou musia byť doručené v zalepenej obálke s heslom:

**„Nepravidelná autobusová preprava osôb pre MHKM Skalica, n.o. “**

**a s nápisom „Neotvárať“.**

Ponuky je potrebné doručiť verejnému obstarávateľovi (osobne – podľa článku 8. tejto výzvy, prípadne kuriérom) pred uplynutím lehoty na predkladanie ponúk na adresu:

Mestský hokejový klub mládeže Skalica, n.o. (Podateľňa: budova Mestského úradu v Skalici), Námestie slobody 145/10, 909 01 Skalica, Slovenská republika

V prípade, že uchádzač predloží ponuku prostredníctvom poštovej zásielky, je rozhodujúci termín (t. j. hodina a deň) doručenia ponuky verejnému obstarávateľovi. Verejný obstarávateľ nenesie zodpovednosť za oneskorené doručenie ponuky (napr. poštou, kuriérom a pod.). To znamená, že v momente uplynutia lehoty na predkladanie ponúk musí byť ponuka skutočne doručená verejnému obstarávateľovi (nestačí odovzdanie na prepravu a pod.). Ponuky doručené po uplynutí tejto lehoty nebudú zahrnuté do súťaže a nebudú teda vyhodnocované.

**9. Podmienky vyhodnotenia ponúk**

Zápisnica z hodnotenia bude uverejnená na webovej stránke Mestského hokejového klubu mládeže Skalica, n.o. Zápisnica bude doručená uchádzačom elektronicky na emailovú adresu uvedenú uchádzačom v prílohe č. 2 (kontaktný formulár) súťažných podkladov.

**10. Ďalšie informácie**

10.1 Ponuky sú viazané v lehote minimálne do 31.12.2017

10.2 Všetky výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi.

V Skalici, 25.07.2017

 .................................................... Peter Kazinota

 riaditeľ Mestského hokejového klubu mládeže Skalica, n.o.

Prílohy: Príloha č. 1 **Návrh na plnenie kritérií - Zmluva**

 Príloha č. 2 **Kontaktný formulár uchádzača**

Príloha č. 2

Kontaktný formulár uchádzača pre zákazku: **Nepravidelná autobusová preprava**

 **osôb pre MHKM Skalica, n.o.**

Spoločnosť

**Meno a priezvisko štatutárneho zástupcu uchádzača:**

**IČO:**

**Adresa:**

**Telefónny kontakt:**

**Emailová adresa:**

Som platcom DPH/Nie som platcom DPH –

 */nesprávne preškrtnite/*

V …....................dňa …......................

................….................................................................

Pečiatka a podpis štatutárneho zástupcu uchádzača